România va trece anul acesta la ora de vară în noaptea de sâmbătă, 30 martie, spre duminică, 31 martie, când ceasurile se dau înainte cu o oră. Astfel, ultima zi de duminică din luna martie va avea doar 23 de ore. Schimbarea orei are loc la câteva zile după echinocțiul de primăvară, care marchează începutul primăverii astronomice.
În perioada orei de vară, diferența dintre ora oficială a României şi Timpul Universal (GMT) va fi de trei ore (față de două ore, la ora de iarnă). Trecerea la ora de vară 2024 are loc la câteva zile după echinocțiul de primăvară, marcat la 20 martie 2024, când ziua este egală cu noaptea.
Din acest moment, ziua începe "să crească" și noaptea să scadă (durata de lumină naturală pe parcursul unei zile) până la solstiţiu de vară din 20 iunie 2024.
Specialiştii spun că este nevoie de aproximativ o săptămână pentru a ne adapta, deoarece trebuie să ne trezim cu o oră mai devreme decât ne-am obişnuit.
Revenirea la ora de iarnă se va face în ultima duminică din octombrie.